ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(94) 6 1 τελικό 
Βρυξέλλες, 02.03.1994 
Κοινοτική πρωτοβουλία για τις αστικές περιοχές (URBAN) 
Αιτιολογική Έκθεση 
Κοινοτική πρωτοβουλία για τις αστικές περιοχές (URBAN) 
1. Τα τελευταία χρόνια, η Επιτροπή αναγνώρισε ότι απαιτείται να δοθεί, 
σε κοινοτικό επίπεδο, μεγαλύτερη προσοχή στα προβλήματα των πόλεων. 
80% των κατοίκων της Κοινότητας ζουν σε αστικές περιοχές και είναι 
συνεπώς φανερό ότι οι περισσότερες από τις κοινοτικές πολιτικές 
επηρεάζουν άμεσα ή έμμεσα τις πόλεις ενώ δεν περιλαμβάνεται στις 
συνθήκες καμία εντολή για την χάραξη μιας συγκεκριμένης πολιτικής 
σχετικής με τις πόλεις. 
Χάρη στην αρχή της επικουρικότητας γίνεται σαφές άλλωστε ότι οι 
περισσότερες από τις πολιτικές στόχος των οποίων είναι η επίλυση 
των αστικών προβλημάτων διεξάγονται με τον καλύτερο τρόπο από τα 
κράτη μέλη και τις ίδιες τις πόλεις. Η Επιτροπή θα μπορούσε ωστόσο 
να συμβάλει στην εφαρμογή αστικών πολιτικών οι οποίες αποφασίζονται 
σε εθνικό, περιφερειακό ή τοπικό επίπεδο. 
2. Στη διάρκεια της περιόδου 1989-1993, οι πόλεις επωφελήθηκαν σε 
μεγάλο βαθμό από τις κοινοτικές ενέργειες τόσο από οικονομική όσο 
και από πολιτική άποψη. Η προσέγγιση για την περίοδο 1994-1999 
προβλέπεται ότι θα είναι περισσότερο φιλόδοξη και καλύτερα 
συντονισμένη. 
Η προσέγγιση αυτή συνοψίζεται συγκεκριμένα στα εξής πέντε θέματα : 
συνεχίζεται και αυξάνεται η χρηματοδοτική ενίσχυση που 
χορηγείται στις πόλεις που βρίσκονται στις επιλέξιμες στο 
πλαίσιο των διαρθρωτικών ταμείων περιφέρειες ή περιοχές, τις 
περιφέρειες ιδίως των στόχων 1 και 2· 
ενσωματώνεται στην χάραξη των διαφόρων κοινοτικών πολιτικών ο 
παράγοντας : πόλεις· 
συνεχίζεται η έρευνα ορισμένων πλευρών των αστικών προβλημάτων 
στο πλαίσιο ειδικότερα του νέου τετάρτου ερευνητικού 
προγράμματος-πλαισ ί ου· 
διαρκής διάλογος με τις πόλεις και τις οργανώσεις των 
εκπροσώπων των, στο πλαίσιο ιδίως της νεοσυσταθείσας Επιτροπής 
Περιφερειών· 
εγκαινιάζεται, τέλος, μια νέα κοινοτική πρωτοβουλία υπέρ των 
αστικών περιοχών η οποία αποσκοπεί στην προώθηση των καινοτόμων 
ενεργειών που μπορούν να χρησιμεύσουν ως πρότυπα στις πόλεις 
της Ευρωπαϊκής Ένωσης καθώς και δίκτυα ανταλλαγής εμπειριών και 
συνεργασίας. 
α 
3. Πόλεις των περιφερειών των στόχων 1 και 2 
Το ΕΤΠΑ και το ΕΚΤ διέθεσαν σημαντικό μέρος των συνολικών των δαπανών 
σε πόλεις των στόχων 1 και 2. Συνολικά, στη διάρκεια της περιόδου 
1989-1993 χορηγήθηκε ενίσχυση σε 22 από τις 58 πόλεις της Κοινότητας με 
περισσότερους από 200.000 κατοίκους καθώς και σε πολλές μικρότερες 
πόλεις. 
Συνεισφορά ΕΤΠΑ χορηγήθηκε σε διάφορα σημαντικά έργα υποδομών για 
πόλεις που βρίσκονται σε περιφέρειες του στόχου 1. 
Ενίσχυση από τα διαρθρωτικά ταμεία χορηγήθηκε επίσης για σημαντικές 
πρωτοβουλίες στον τομέα των υποδομών καθώς και για τις παραγωγικές 
επενδύσεις και την κατάρτιση στις 60 περιφέρειες με βιομηχανική 
ανασυγκρότηση (περιφέρειες του στόχου 2). 
Η μεταρρύθμιση της νομοθεσίας των διαρθρωτικών ταμείων είχε ως συνέπεια 
να προστεθούν και άλλες αστικές περιοχές στον πίνακα των περιφερειών 
του στόχου 1, ήτοι οι πόλεις των νέων γερμανικών ομόσπονδων κρατιδίων 
και οι ιδιαίτερα αστικοποιημένες περιφέρειες Merseyside και Hainaut. 
Ορισμένα κράτη μέλη άρχισαν να δίνουν ιδιαίτερη σημασία στα αστικά 
προβλήματα στα σχέδια τα οποία υπέβαλαν στην Επιτροπή με θέμα την 
περιφερειακή ανάπτυξη στο πλαίσιο του στόχου 1. 
Όσον αφορά τις περιφέρειες του στόχου 2, η μεταρρύθμιση της νομοθεσίας 
επέτρεψε την εισαγωγή ενός νέου κριτηρίου με βάση το οποίο χορηγείται 
με ταχύτητα, στο πλαίσιο του στόχου αυτού, ενίσχυση στις αστικές 
περιοχές που αντιμετωπίζουν σοβαρό προβλήματα σχετικά με την 
αποκατάσταση των εγκαταλελειμένων βιομηχανικών χώρων. 0 νέος πίνακας 
των περιφερειών του στόχου 2 για την περίοδο 1994-1999 περιλαμβάνει 
πολλές νέες αστικές περιοχές καθώς και ορισμένα τμήματα του Λονδίνου 
και της Μασσαλίας. 
4. Στόχοι 3 και 4 
Το μεγαλύτερο μέρος των δαπανών του Κοινωνικού Ταμείου για την 
μακρόχρονη ανεργία και την ανεργία των νέων πραγματοποιούνται στις 
αστικές περιοχές στις οποίες συγκεντρώνονται αναπόφευκτα αυτού του 
είδους τα προβλήματα. 
Η μεταρρύθμιση της νομοθεσίας των διαρθρωτικών ταμείων κατέστησε δυνατή 
την ένταξη στο Κοινωνικό Ταμείο δύο νέων στόχων που αφορούν τις αστικές 
περιοχές, ήτοι την προώθηση της ένταξης των ατόμων που απειλούνται με 
αποκλεισμό από την αγορά εργασίας και την προώθηση της προσαρμογής των 
εργαζομένων στις βιομηχανικές αλλαγές και τις εν γένει αλλαγές των 
παραγωγικών συστημάτων. 
5. Πρότυπα πειραματικά σχέδια 
Εκτός από την κύρια δραστηριότητα των ταμείων, η Επιτροπή ερευνά επίσης 
ορισμένες νεωτεριστικές ιδέες όσον αφορά την χορήγηση ενίσχυσης στις 
αστικές περιοχές βάσει προτύπων πειραματικών σχεδίων. Στη διάρκεια της 
περιόδου 1989-1993, ανελήφθησαν 100 περίπου εκατ. ECU, δυνάμει των 
διατάξεων του άρθρου 10 του κανονισμού του ΕΤΠΑ, για 32 πρότυπα 
πειραματικά αστικά σχέδια με στόχο να δοκιμαστούν μερικές νέες ιδέες 
για τον τρόπο αντιμετώπισης των αστικών προβλημάτων. 
6. Δίκτυα συνεργασίας 
Οι πόλεις επιδιώκουν επίσης να τους χορηγηθεί ενίσχυση για 
δραστηριότητες που αποσκοπούν στη δημιουργία δεσμών μεταξύ των, 
ανταλλαγής πληροφοριών και συνεργασίας σε θέματα που άπτονται άμεσα της 
αρμοδιότητας των δημοτικών αρχών (μεταφορές, περιβάλλον, διοίκηση, 
ενέργεια, κοινωνικά προβλήματα, κ.τ.λ.). Δυνάμει αυτού του ίδιου 
άρθρου 10, η Επιτροπή συμμετείχε στην χρηματοδότηση 15 δικτύων για την 
σύνδεση των πόλεων μεταξύ των, στο πλαίσιο του προγράμματος 
διαπεριφερειακής συνεργασίας RECITE. Η ενίσχυση για τα πρότυπα 
πειραματικά σχέδια και τα δίκτυα ανάμεσα στις πόλεις της Ένωσης θα 
συνεχίσει να χορηγείται δυνάμει του άρθρου 10 κατά την περίοδο 1994-
1999. Ενίσχυση χορηγείται επίσης στις πόλεις για συνεργασία με 
ορισμένες πόλεις της Ανατολικής και Κεντρικής Ευρώπης στο πλαίσιο του 
προγράμματος EC0S, ενώ στο πλαίσιο της νέας πολιτικής για τη Μεσόγειο, 
ενθαρρύνεται η συνεργασία με τις πόλεις της Νότιας Μεσογείου, στο 
πλαίσιο του προγράμματος MED-URBS. 
7. Σημασία και στόχοι της κοινοτικής πρωτοβουλίας για τις αστικές 
περιοχές 
Η κοινοτική πρωτοβουλία για τις αστικές περιοχές θα πρέπει να έχει 
κατ'αρχήν ως στόχο την ανάπτυξη όσων έχουν ήδη υλοποιηθεί μέσω των 
διαρθρωτικών ταμείων, να αναζητήσει τρόπους για τη διατήρηση και την 
ενίσχυση των θετικών τάσεων στο σύστημα διοίκησης των πόλεων της 
Ευρωπαϊκής Ένωσης και να αντισταθμίσει τα αρνητικά της στοιχεία. 
Το Ευρωπαϊκό Κοινοβούλιο, διάφορες οργανώσεις των εκπροσώπων των 
πόλεων, καθώς και ορισμένα κράτη μέλη ζήτησαν από την Επτιροπή να 
υποβάλει προτάσεις με την προοπτική μιας ειδικής κοινοτικής 
πρωτοβουλίας υπέρ των αστικών περιοχών. Το Ευρωπαϊκό Κοινοβούλιο 
πρότεινε ένα ειδικό ολοκληρωμένο πρόγραμμα αστικής ανάπτυξης με στόχο 
την ενθάρρυνση της κατά τόπους οικονομικής ανάπτυξης. 
Δεν περιμένει βέβαια κανείς ότι, με την εφαρμογή της εν λόγω 
πρωτοβουλίας θα λυθούν αυτόματα όλα τα σημαντικά προβλήματα της 
σύγχρονης κοινωνίας. Στόχος της εν λόγω πρωτοβουλίας είναι να 
συμπληρώσει το ευρύ φάσμα των ήδη υφισταμένων δραστηριοτήτων για την 
επίλυση των αστικών προβλημάτων και να δράσει καταλυτικά στο πλαίσιο 
μιας σφαιρικής προσέγγισης προβλέποντας την εφαρμογή έργων πλαισίωσης 
για να βοηθηθούν οι μειονεκτούσες αστικές περιοχές ή πόλεις που 
αντιμετωπίζουν σοβαρά προβλήματα να επιτύχουν μια βιώσιμη βελτίωση του 
βιοτικού επιπέδου των κατοίκων των. 
Θα βοηθήσει επίσης τις αρμόδιες αρχές στις προσπάθειες τις οποίες 
καταβάλλουν για να αλλάξουν την εικόνα ορισμένων από τις αστικές 
περιοχές που επελέγησαν βελτιώνοντας τις υποδομές και το περιβάλλον, 
εγκαθιστώντας τους αναγκαίους εξοπολισμούς για να προσελκύσουν τις 
οικονομικές δραστηριότητες και να δώσουν εμπιστοσύνη στους κατοίκους 
των περιοχών αυτών καταπολεμώντας συγχρόνως τον κοινωνικό αποκλεισμό. 
Τα προγράμματα που θα χρηματοδοτηθούν στο πλαίσιο της πρωτοβουλίας 
αυτής θα πρέπει να είναι ολοκληρωμένα, καινοτόμα και να επιτρέπει ο 
χαρακτήρας τους την διάδοση των αποτελεσμάτων που έχουν ως τώρα 
επιτευχθεί σε άλλες πόλεις, σε εθνικό και ειδικότερα ευρωπαϊκό πλαίσιο. 
Τα προγράμματα αυτά θα πρέπει να περιλαμβάνουν, εφόσον είναι δυνατόν, 
μέτρα σχετικά με όλους τους βασικούς συντελεστές της σύγχρονης αστικής 
ζωής οικονομική ανάπτυξη, εφαρμογή τεχνολογίας, βελτίωση του 
περιβάλλοντος, μεταφορές, κατάρτιση και εκπαίδευση, πρόληψη της 
εγκληματικότητας και ασφάλεια, ενεργειακή απόδοση, υποδομές και 
κοινωνικές παροχές. 
Οι ενέργειες που θα χρηματοδοτηθούν στο πλαίσιο της πρωτοβουλίας αυτής 
θα πρέπει επίσης να είναι τέτοιας φύσεως ώστε να ενθαρρύνεται, 
ενδεχομένως, η σε μεγάλο βαθμό συμπληρωματικότητα της χρηματοδότησης 
από τον ιδιωτικό τομέα σε σχέση με το δημόσιο. 
Οι περιοχές τις οποίες αφορά η πρωτοβουλία αυτή μπορεί να είναι 
προσδιορισμένες γεωγραφικά γειτονιές πόλεων ή μια υπάρχουσα διοικητική 
μονάδα όπως, για παράδειγμα, μια πόλη, μια κοινότητα ή ακόμα και μια 
μικρότερη ενότητα σε μια περιοχή με μεγάλη δημογραφική πυκνότητα, η 
οποία χαρακτηρίζεται από υψηλό ποσοστό ανεργίας, κακές αστικές 
υποδομές, κακές συνθήκες στέγασης και έλλειψη κοινωνικών παροχών. 
Κατά κανόνα, αυτού του είδους οι περιοχές εντοπίζονται σε πόλεις ή 
αστικούς οικισμούς με περισσότερους από 100.000 κατοίκους. Υφίστανται 
περίπου 350-400 πόλεις αυτού του είδους στην Ευρωπαϊκή Ένωση. 
Επιπλέον, και κατ'εξαίρεση, δύναται να χορηγηθεί επίσης ενίσχυση υπέρ 
ορισμένων ενεργειών σε πόλεις μεσαίου ή μικρού μεγέθους που 
αντιμετωπίζουν μια γενικευεμένη οικονομική κρίση. 
Η πρωτοβουλία αυτή θα επιτρέψει την υποστήριξη ενός περιορισμένου μόνον 
αριθμού ενεργειών. 0 αριθμός προγραμμάτων για τα οποία δύναται να 
χορηγηθεί ενίσχυση βάσει ενός προϋπολογισμού 600 εκατ. ECU ανέρχεται σε 
50 κατ'ανώτατο όριο. Η εκτέλεση των προγραμμάτων αυτών θα πρέπει 
κατ'αρχήν να καλύψει μια περίοδο 4 χρόνων. Ένα περιορισμένο ποσό 
δύναται επίσης να χορηγηθεί σε συμπληρωματικές δραστηριότητες 
δημιουργίας δικτύων, διάδοσης πληροφοριών, τεχνικής βοήθειας και 
στρατηγικής χάραξης. 
Καλούνται τα κράτη μέλη να διαβιβάσουν έναν πίνακα με περιορισμένο 
αριθμό αστικών προγραμμάτων τα οποία προτείνουν από κοινού με τις 
τοπικές και τις άλλες ενδιαφερόμενες αρχές. Η τελική επιλογή θα 
βασιστεί στην γνώμη μιας ομάδας ανεξαρτήτων εμπειρογνωμόνων που θα 
οριστούν από την Επιτροπή σε συνεργασία με τα κράτη μέλη. Η ομάδα αυτή 
ανεξαρτήτων εμπειρογνωμόνων θα εφαρμόσει εκ των προτέρων καθορισμένα 
κριτήρια. 
Σχέδιο 
ανακοίνωσης C(94) στα κράτη μέλη, για τον καθορισμό 
των κατευθύνσεων των σχετικών με τα επιχειρησιακά προγράμματα 
τα οποία καλούνται να καταρτίσουν τα κράτη μέλη στο πλαίσιο 
της κοινοτικής πρωτοβουλίας για τις αστικές περιοχές (URBAN) 
Η Επιτροπή των Ευρωπαϊκών Κοινοτήτων αποφάσισε, κατά τη συνοδό της 
της , να θεσπίσει κοινοτική πρωτοβουλία υπέρ των 
αστικών περιοχών (η οποία στο εξής θα καλείται URBAN), δυνάμει του 
άρθρου 11 του κανονισμού (ΕΟΚ) αριθ. 2082/93(1) για την 
τροποποίηση του κανονισμού αριθ. 4253/88 και του άρθρου 3 
παράγραφος 2 του κανονισμού (ΕΟΚ) αριθ. 2083/93^2) για την 
τροποποίηση του κανονισμού αριθ. 4254/88. 
Στο πλαίσιο της URBAN, θα χορηγηθεί κοινοτική ενίσχυση με τη μορφή 
δανείων, επιδοτήσεων και τεχνικής βοήθειας υπέρ μέτρων και περιοχών 
που ανταποκρίνονται στις κατευθύνσεις που ορίζονται στην παρούσα 
ανακοίνωση και περιλαμβάνονται στα επιχειρησιακά προγράμματα τα 
οποία υποβάλουν τα κράτη μέλη και εγκρίνει η Επιτροπή των 
Ευρωπαϊκών Κοινοτήτων. 
Ι· Σηυαοία και στόγοι 
Παρατηρείται συγκέντρωση ορισμένων από τα σοβαρότερα προβλήματα της 
Κοινότητας τα οποία σχετίζονται με την έλλειψη οικονομικών 
προοπτικών, το χαμηλό επίπεδο εισοδημάτων και, γενικότερα, με ένα 
χαμηλό βιωτικό επίπεδο στις αστικές περιοχές. Είναι καταφανής η 
αύξηση της έντασης στο εσωτερικό της ευρωπαϊκής κοινωνίας, κυρίως 
αν ληφθεί υπόψη το πολύ σοβαρό πρόβλημα του κοινωνικού αποκλεισμού 
που εμφανίζεται σε ολοένα και περισσότερους αστικούς συνοικισμούς ή 
σε περιοχές γύρω από τις πόλεις. 
Τα προβλήματα επιδεινώνονται συχνά εξ αιτίας των οικονομικών 
δυσκολιών πολλών δημοτικών αρχών που δεν είναι σε θέση να 
ανταποκριθούν στην ανάγκη ολοένα ακριβότερων παροχών σε έναν ολοένα 
φτωχότερο πληθυσμό. Αυτό οδηγεί στην επιδείνωση των αστικών 
δικτύων, την αδυναμία ανανέωσης ή αντικατάστασης των παρωχημένων 
υποδομών καθώς και την απώλεια ή την ιδιαίτερα μεγάλη μείωση των 
οικονομικών δραστηριοτήτων στις περιοχές που πλήττονται 
περισσότερο. 
Οι γειτονιές που αντιμετωπίζουν τις περισσότερες δυσκολίες 
εντοπίζονται γεωγραφικά στις πόλεις. Ορισμένοι κοινωνικο­
οικονομικοί δείκτες είναι σαφώς χειρότεροι από τον μέσο όρο της 
πόλης ή του αστικού οικισμού. Ανάμεσα στους δείκτες αυτούς 
συγκαταλέγονται το ποσοστό ανεργίας, το μορφωτικό επίπεδο, το 
ποσοστό εγκληματικότητας, η ποιότητα της στέγασης, το ποσοστό των 
δικαιούχων των κοινωνικών παροχών, το προϊόν της ανάμιξης 
κοινωνικο-εθνικών στοιχείων, η επιδείνωση του περιβάλλοντος, η 
επιδείνωση των δημοσίων μεταφορών, η μετριότητα των κατά τόπους 
παροχών, κ.τ.λ. Οι μειονεκτικές αυτές περιοχές συναντώνται επίσης 
και σε πόλεις που ευημερούν στο σύνολο τους, ακόμη και στα πλαίσια 
μιας λιγότερο αναπτυγμένης περιφέρειας. 
(1) ΕΕ αριθ. L 193 της 31.7.1993 σελ.24 
(2) ΕΕ αριθ. L 193 της 31.7.1993 σελ.36 
5 
6. Τα αστικά προβλήματα θα πρέπει να αντιμετωπιστούν στο πλαίσιο μιας 
ολοκληρωμένης προσέγγισης η οποία θα ευνοεί την δημιουργία 
επιχειρήσεων, την βελτίωση των υποδομών και του περιβάλλοντος, και 
θα προσφέρει δυνατότητες κατάρτισης και κοινωνικές παροχές. 
Απαιτείται να καταβληθούν συντονισμένες προσπάθειες από το ΕΤΠΑ και 
το ΕΚΤ αλλά θα πρέπει να συμπληρωθούν και από άλλους πόρους. 
7. Δεν αναμένεται ότι η πρωτοβουλία αυτή θα επιλύσει αυτό που είναι 
στην πραγματικότητα το σοβαρότερο πρόβλημα της σύγχρονης κοινωνίας. 
Στόχος της είναι αντίθετα να δράσει ως καταλύτης στο πλαίσιο μιας 
σφαιρικής προσέγγισης που αφορά την εφαρμογή σχεδίων-πλαισίων με 
στόχο να βοηθηθούν οι μειονεκτούσες αστικές περιοχές να 
πραγματοποιήσουν μια μακροπρόθεσμη βελτίωση του βιωτικού επιπέδου 
των κατοίκων τους. 
8. Θα βοηθήσει τις αρμόδιες αρχές στις προσπάθειες τους να 
ανταποκριθούν στις απαιτούμενες κοινωνικές παροχές για να 
δημιουργηθούν οι συνθήκες για οικονομικές δραστηριότητες και ένα 
κλίμα εμπιστοσύνης και ασφάλειας για τους κατοίκους των εν λόγω 
περιφερειών εντάσσοντας τους συγχρόνως σε μια φυσιολογική κοινωνική 
και οικονομική ζωή. 
11, npooôiooiquoc των επιλεΕίυων πεοιογών στο πλαίσιο 
Tnc ποωτοΒουλΙαϋ URBAN 
9. Οι επιλέξιμες περιοχές στο πλαίσιο της πρωτοβουλίας URBAN θα 
περιλαμβάνουν έναν περιορισμένο αριθμό αστικών περιοχών στις πόλεις 
ή τους αστικούς οικισμούς με περισσότερους από 100.000 κατοίκους. 
Υπάρχουν περίπου 350-400 πόλεις αυτού του είδους στην Ευρωπαϊκή 
Ένωση. Σε ορισμένες εξαιρετικές περιπτώσεις, δύνανται επίσης να 
ληφθούν υπόψη αστικές περιοχές που βρίσκονται σε μικρότερες πόλεις. 
Μόνον ένας περιορισμένος αριθμός των πόλεων αυτών θα επωφεληθούν 
από την ενίσχυση στο πλαίσιο της πρωτοβουλίας. 
10. Οι περιοχές τις οποίες αφορά κατά κύριο λόγο η πρωτοβουλία θα είναι 
γειτονιές πόλεων που είναι δυνατόν να εντοπιστούν γεωγραφικά ή μια 
υπάρχουσα διοικητική μονάδα όπως για παράδειγμα μια πόλη, μια 
κοινότητα ή ακόμη και μια μικρότερη μονάδα σε μια περιοχή με μεγάλη 
γεωγραφική πυκνότητα, η οποία χαρακτηρίζεται από υψηλό ποσοστό 
ανεργίας, αστικές υποδομές σε κακή κατάσταση, κακές συνθήκες 
στέγασης και έλλειψη κοινωνικών παροχών. Επιπλέον και κατ'εξαίρεση 
δύναται να χορηγηθεί ενίσχυση για ενέργειες υπέρ πόλεων μεσαίου η 
μικρού μεγάθους που αντιμετωπίζουν μια γενικευμένη οικονομική 
κρίση. 
11. Θα δοθεί προτεραιότητα στις αστικές περιοχές των πόλεων που 
περιλαμβάνονται στις περιοχές του στόχου 1. 
12. 0 αριθμός των σχεδίων για τα οποία δύναται να χορηγηθεί ενίσχυση 
στο πλασίο της πρωτοβουλίας αυτής θα είναι 50, κατ'ανώτατο όριο. 
Κατά κανόνα, η εφαρμογή των σχεδίων θα καλύψει μία περίοδο 4 
χρόνων. Τα σχέδια αυτά θα πρέπει να έχουν επιδεικτικό χαρακτήρα 
και να μπορούν να χρησιμοποιηθούν ως παράδειγμα σε άλλες αστικές 
περιοχές που αντιμετωπίζουν ανάλογα προβλήματα. Κάθε κράτος μέλος 
θα διαβιβάσει έναν πίνακα με περιορισμένο αριθμό σχεδίων τα οποία 
προτείνει από κοινού με τις αρχές τοπικής αυτοδιοίκησης και τις 
άλλες ενδιαφερόμενες αρχές. Η επιλογή θα γίνει από την Επιτροπή 
και θα βασίζεται στη γνώμη μιας ομάδας ανεξαρτήτων εμπειρογνωμόνων 
τους οποίους θα ορίσει η ίδια. 
13. Θα δοθεί προτεραιότητα σε καινοτόμα σχέδια που αποτελούν μέρος 
στρατηγικών μακροπρόθεσμης αστικής ένταξης τα οποία θα εφαρμόσουν 
οι ενδιαφερόμενες πόλεις. Αν το ζητήσει κάποιο από τα κράτη μέλη, 
είναι δυνατόν να χορηγηθεί τεχνική βοήθεια για την εκπόνηση σχεδίων 
αυτού του είδους. 
III. EmhÊSlPq uéTpg 
14. Στο πλαίσιο της πρωτοβουλίας URBAN χορηγείται κοινοτική ενίσχυση με 
μορφή δανείων ή επιδοτήσεων, αναλόγως της περιπτώσεως, για την 
εκτέλεση ολοκληρωμένων αναπτυξιακών προγραμμάτων που αφορούν ένα 
γεωγραφικά προσδιορισμένο και περιορισμένο μέρος μιας πόλης. Η 
ολοκληρωμένη προσέγγιση θα πρέπει να περιλαμβάνει τα οικονομικά, 
κοινωνικά και περιβαλλοντικά προβλήματα της αστικής περιοχής που 
αντιμετωπίζει δυσκολίες. Το ολοκληρωμένο πρόγραμμα θα πρέπει να 
περιλαμβάνει ένα συνεκτικό και εξισορροπημένο σύνολο μέτρων 
οικονομικής ανάπτυξης, κοινωνικής ένταξης και προστασίας του 
περιβάλλοντος με βάση τις προτάσεις των κατά τόπους εταίρων. Θα 
δοθεί προτεραιότητα στα ολοκληρωμένα προγράμματα με καινοτόμο 
χαρακτήρα, τα οποία προσφέρονται για την αξιοποίηση του τόπου και 
συμβάλλουν στη δημιουργία θέσεων απασχόλησης στην εν λόγω περιοχή. 
15. θα πρέπει να καταβληθούν συστηματικές προσπάθειες για την 
ενθάρρυνση της συμμετοχής ιδιωτών και ομάδων στην χρηματοδότηση την 
οποία πραγματοποιεί ο δημόσιος τομέας. Τα διαρθρωτικά ταμεία δεν 
μπορούν να καλύψουν όλους τους τομείς όπως, για παράδειγμα, τη 
στέγαση αλλά μπορούν να συμβάλουν στην συντονισμένη δράση των 
δημοτικών και εθνικών αρχών. Στο πλαίσιο αυτό, τα ταμεία μπορούν 
να συνεισφέρουν κατά την εκπόνηση σφαιρικών αστικών στρατηγικών αν 
το ζητήσουν τα κράτη μέλη ή οι ενδιαφερόμενες περιφερειακές αρχές 
και οι αρχές τοπικής αυτοδιοίκησης. 
16. Με την πρωτοβουλία αυτή υποστηρίζονται επίσης τα ευρωπαϊκά δίκτυα 
αμοιβαίας συνεργασίας και ανταλλαγής πληροφοριών και εμπειριών από 
άλλα σχέδια που εφαρμόστηκαν ήδη με επιτυχία εφόσον οι απαιτήσεις 
αυτές δεν έχουν ήδη ικανοποιηθεί από δραστηριότητες συνεργασίας για 
τις οποίες έχει χορηγηθεί ενίσχυση στο πλαίσιο άλλων κοινοτικών 
πρωτοβουλιών που προβλέπονται από τους κανονισμούς των διαρθρωτικών 
ταμείων ή άλλων προγραμμάτων της Κοινότητας. Αυτή η ανταλλαγή 
εμπειριών δύναται να περιλάβει πόλεις που βρίσκονται σε περιφέρειες 
οι οποίες δεν είναι προς το παρόν επιλέξιμες για συνδρομή του ΕΤΠΑ. 
17. Σύμφωνα με την αρχή της επικουρικότητας, τα μέτρα που θα 
περιληφθούν σε ένα ολοκληρωμένο πρόγραμμα θα πρέπει να μελετηθούν 
από κοινού με τους κατά τόπους εταίρους λαμβάνοντας υπόψη την 
ποικιλομορφία των προβλημάτων τα οποία αντιμετωπίζουν οι πόλεις. 0 
κατωτέρω πίνακας των μέτρων τα οποία δύνανται ενδεχομένως να 
περιληφθούν στα ολοκληρωμένα προγράμματα έχει περιγραφικό και 
ενδεικτικό χαρακτήρα. Περιλαμβάνει ορισμένα από τα μέτρα τα οποία 
περιελήφθησαν στο πρότυπο αστικό πειραματικό πρόγραμμα που 
χρηματοδοτείται δυνάμει του άρθρου 10 του κανονισμού ΕΤΠΑ. 
* Εγκαινιάζονται νέες οικονομικές δραστηριότητες : 
διοργάνωση ημερίδων, χορήγηση ενίσχυσης στις επιχειρήσεις, 
το εμπόριο, τους συνεταιρισμούς, εταιρίες παροχής υπηρεσιών 
στις MME· δημιουργία επιχειρησιακών κέντρων, μεταφορά 
τεχνολογίας 
δημιουργία εταιρικών σχέσεων στον δημόσιο και ιδιωτικό 
τομέα, με τη διαχείριση ιδίως ολοκληρωμένων προγραμμάτων 
οικονομικής ανάπτυξης 
δημιουργία μιας υπηρεσίας τεχνικών συμβούλων διαχείρισης 
και εμπορίας* δημιουργία ενός οργανισμού παροχής συμβουλών 
στους υπευθύνους των επιχειρήσεων και τις νεοσυσταθείσες 
επιχειρήσεις. 
* Δημιουργία θέσεων απασχόλησης κατά τόπους : 
σχέδια κατάρτισης και γλωσσική κατάρτιση με κύριο άξονα τις 
ειδικές ανάγκες των μειονοτήτων 
κατάρτιση στον τομέα των νέων τεχνολογιών, για παράδειγμα 
την εξιδίκευση στην πληροφορική που απαιτείται στον τομέα 
των δημοσιονομικών υπηρεσιών ή της παραγωγής βάσει 
υπολογιστού στον τομέα της εμπορικής διαφήμισης 
κινητές ομάδες για την παροχή συμβουλών σε θέματα 
απασχόλησης και κατάρτισης 
προγράμματα με στόχο να αποκτήσουν επαγγελματική πείρα 
άνεργοι που βρίσκονται χρόνια σε ανεργία, στο πλαίσιο των 
κατά τόπους σχεδίων αποκατάστασης 
χορήγηση ενίσχυσης για την υλοποίηση σχεδίων που αποσκοπούν 
στη δημιουργία θέσεων απασχόλησης κατά τόπους. 
* Βελτίωση της κοινωνικής πρόνοιας, της υγείας και της 
ασφάλειας : 
δημιουργία σταθμών για βρέφη και παιδιά 
βελτίωση των όρων υγιεινής, δημιουργία κέντρων αποτοξίνωσης 
και καταπολέμησης των ναρκωτικών 
βελτίωση της ασφάλειας και πρόληψη της εγκληματικότητας, 
συμμετοχή των κατοίκων στην φύλαξη της γειτονιάς τους· 
βελτίωση του φωτισμού των δρόμων. 
Βελτίωση των υποδομών και του περιβάλλοντος σε σχέση με τα 
προαναφερθέντα μέτρα : 
ανακαίνιση κτιρίων με την προοπτική να στεγασθούν σε αυτά 
νέες κοινωνικές και οικονομικές δραστηριότητες 
αποκατάσταση δημοσίων χώρων, συμπεριλαμβανομένων και 
περιοχών πρασίνου 
βελτίωση της ενεργειακής απόδοσης 
βελτίωση της πρόσβασης στις υπηρεσίες τηλεματικής 
αξιοποίηση εγκαταλελειμένων χώρων 
δημιουργία πολιτιστικών κέντρων, χώρων αναψυχής και άθλησης 
ενέργειες για την διευκόλυνση της μετακίνησης των κατοίκων. 
Διοργάνωση ημερίδων με ειδικό στόχο να δοθούν στους κατοίκους 
των εργατικών κατοικιών τα κίνητρα, η εξειδίκευση και οι 
δυνατότητες για να ανακαινίσουν, συντηρήσουν και βελτιώσουν την 
ασφάλεια των κατοικιών τους. 
Ενίσχυση για να αυξηθεί η κατά τόπους ικανότητα επίλυσης των 
προβλημάτων, συμπεριλαμβανομένων και των προγραμμάτων 
ανταλλαγής και δημιουργία εταιρικών σχέσεων από τις οργανώσεις 
εκπροσώπων των πόλεων και τους ενδιαφερομένους φορείς. 
IV. Η συυυετοϊή Tnc Κοινότηταο οτην γοηιιατοδότηση 
Tnc ποωτοβουλίοο URBAN 
18. Για την περίοδο 1994-1999, η συνολική συνεισφορά των διαρθρωτικών 
ταμείων στην χρηματοδότηση της πρωτοβουλίας URBAN υπολογίζεται σε 
600 εκατ. ECU, από τα οποία 400 εκατ. προορίζονται για τις 
περιφέρειες του στόχου 1. 
19. Κάθε φορά που θα είναι δυνατό και χρήσιμο, θα πρέπει οι ενέργειες 
για τις οποίες χορηγείται ενίσχυση στο πλαίσιο της παρούσας 
πρωτοβουλίας να σχεδιάζονται και να εκτελούνται λαμβάνοντας υπόψη 
και τις άλλες ενέργειες που πραγματοποιούνται στο πλαίσιο των 
διαρθρωτικών ταμείων και των κοινοτικών προγραμμάτων καθώς και 
ενέργειες στις οποίες χορηγείται συνδρομή από το Ταμείο Συνοχής 
ΕΖΕΣ και δάνεια από την Ευρωπαϊκή Τράπεζα Επενδύσεων. 
20. Τα κράτη μέλη τα οποία επιθυμούν να επωφεληθούν από την πρωτοβουλία 
URBAN καλούνται να υποβάλουν επιχειρησιακά προγράμματα για τις εν 
λόγω αστικές περιοχές, εντός προθεσμίας 4 μηνών από την ημερομηνία 
δημοσίευσης των κατευθύνσεων. Οι προτάσεις που θα υποβληθούν μετά 
τη λήξη της προθεσμίας αυτής δεν θα ληφθούν υπόψη από την Επιτροπή. 
Κατά την μελέτη των προτάσεων, η Επιτροπή θα παράσχει εφόσον της 
ζητηθεί κάθε απαιτούμενη τεχνική βοήθεια. 
Οι αρχές τοπικής αυτοδιοίκησης και οι άλλες ενιδαφερόμενες αρχές 
καθώς και οι κοινωνικοί εταίροι θα πρέπει να συμμετάσχουν στην 
μελέτη και την εκτέλεση των επιχειρησιακών προγραμμάτων σύμφωνα με 
την διαδικασία που ορίζεται σε κάθε κράτος μέλος. 
21. Όλη η αλληλλογραφία η σχετική με την παρούσα ανακοίνωση θα πρέπει 
να απευθύνεται στην διεύθυνση : 
Mr Ε. LANOABURU 
DI rector-Genera Ι 
Directorate-General for Regional Policies 
Commission of the European Communities 
200» rue de la Loi, 
Β-1040 Brussels 
10 
ISSN 0254-1483 
COM(94)61 τελικό 
ΕΓΓΡΑΦΑ 
GR 05 
Αρι 15. καταλόγου : CB-CO-94-068-GR-C 
ISBN 92-77-65767-7 
Υπηρεσία Επισήμων Εκδόσεων των Ευρωχαϊκων Κοινοτήτων 
L·2985 Luxembourg 
/)0